Diari Oficial de la Generalitat Valenciana


Sumari del DOGV 293, del 07-10-1985 (1985/805080)

ORDRE de 19 de juny de 1985, de la Conselleria d'Agricultura, Pesca i Alimentació, per la qual es regula el procediment per obtenir certificacions dels danys produïts per les gelades de gener de 1985.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   293

Data del DOGV
:   07-10-1985

Secció del DOGV
:   ALTRES DISPOSICIONS

Número del document
:   1985/805080


Data del document
:   19-06-1985

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 19 de juny de 1985, de la Conselleria d'Agricultura, Pesca i Alimentació, per la qual es regula el procediment per obtenir certificacions dels danys produïts per les gelades de gener de 1985.  
El Reial Decret 227/1985, de 20 de febrer, en l'article 3.r preveu la possibilitat que els agricultors afectats per les gelades de gener de 1985 i titulars de crèdits concedits per l'IRYDA, poguessen optar a la moratòria per un any de tots els pagaments exigibles entre l'1 de gener i el 31 de desembre de 1985.   
Un dels requisits exigits pel Ministeri d'Agricultura, Pesca i Alimentació, en regular la concessió d'aquesta moratòria per Ordre Ministerial de 30-05-85, consisteix en la necessitat d'incorporar a la sol·licitud, segons que preveuen els articles 2.n i 3.r, un certificat expedit pels organismes competents de les Comunitats Autònomes respectives en què s'acrediten unes pèrdues iguals o superiors al 30 % de la producció mitjana anual de l'explotació.   
Per tal de regular l'expedició d'aquestes certificacions, hom considera adient d'utilitzar la informació que posseeixen les Agències d'Extensió Agrària respectives, recollida per a la tramitació dels préstecs concedits per la Generalitat Valenciana amb motiu de les passades gelades de gener de 1985, i en aquest sentit s'arbitra el procediment següent:   
Article 1.r  
Segons que preveu l'article 1.r de l'Ordre de 30 de maig de 1985, podran tenir opció a la moratòria per un any dels pagaments exigibles entre l'1 de gener i el 31 de desembre de 1985, els titulars de les explotacions agràries que tinguen concedits crèdits per l'IRYDA i les explotacions dels quals estiguen ubicades a les províncies de Castelló, València i Alacant.   
Article 2.n  
La sol·licitud de la moratòria esmentada haurà d'anar acompanyada per certificat expedit pels Serveis Territorials de la Conselleria d'Agricultura, Pesca i Alimentació, acreditatiu- que els danys soferts en els conreus i les plantacions han causat unes pèrdues iguals o superiors al 30 % de la producció mitjana anual de l'explotació.   
Article 3.r  
Els Serveis Territorials de la Conselleria d'Agricultura, Pesca i Alimentació donaran les certificacions oportunes, tant de les sol·licituds presentades a les seues dependències, com de les que reben mitjançant l'IRYDA, tot tenint en compte la informació en poder de les Agències Comarcals del Servei d'Extensió Agrària, en els casos en què el sol·licitant hagués estat, alhora, beneficiari d'un préstec per gelades concedit per la Generalitat Valenciana segons Decret 17/85, de 23 de febrer.   
Article 4.t   
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 19 de juny de 1985.   
El Conseller d'Agricultura, Pesca i Alimentació,  
LlUIS FONT DE MORA I MONTESINOS